Firma: **esenco s.r.o.** Firma:................................................................................

Ulica: Jantárová 30 Meno:................................................................................

Mesto: 040 01 Košice Ulica:...............................................................................

IČ DPH:SK2120480153 Mesto:..............................................................................

 IČ DPH:...........................................................................

**Všeobecné zmluvné prepravné podmienky /zmluva o preprave/.**  Dátum:...................................... **MOŽNÁ POKUTA, RESPEKTÍVE UKONČENIE ĎALŠEJ SPOLUPRÁCE V PRÍPADE NEDODRŽANIA TÝCHTO PREPRAVNÝCH PODMIENOK, PRETO SA S NIMI OBOZNÁMTE DÔKLADNE**

**1.) VŠEOBECNÉ PODMIENKY**

1.01 Žiadame vás o spätné potvrdenie každej objednávky (Prepravného príkazu) pečiatkou firmy

 a podpisom zodpovednej osoby.

 1.02 Platí prísny zákaz ukazovať akýkoľvek náš Prepravný príkaz tretím osobám.

 1.03 Absolútna ochrana klienta je dôležitou časťou prepravnej zmluvy. Pokuta pri priamom oslovení

 Našich klientov môže byť až do výšky 100.000,-€, je prísne zakázané kontaktovať nakládku

 alebo vykládku za akýmkoľvek účelom. Nedodržanie tejto skutočnosti budeme riešiť právnou

 cestou.

 1.04 Pri nedodržaní podmienok vám môže byť uložená pokuta až do výšky dohodnutej ceny

 za transport..

 1.05 Tieto prepravné podmienky platia od 01.01.2022 a platia aj pre všetky naše prepravy, kde neboli

 zaslané spolu s Prepravným príkazom.

**2.) INFORMOVANOSŤ**

2.01 Pri prepravách sa zaväzujete informovať nás (napr. SMS správou) najneskôr do 20 min. o príchode

 vozidla na miesto nakládky a vykládky, inak sa znižuje cena za prepravu o 30,-€ za každú nakládku

 resp. vykládku. **Vy informujete nás,** ak vám musíme volať **my**, to už nie informovanie.Ste povinní

 dať info hneď po naložení tovaru s informáciou o počte kusov a celkovej váhe tovaru.

 2.02 Pri akýchkoľvek problémoch, nejasnostiach a omeškaniach musíme byť okamžite informovaní

 na čísle uvedenom v Prepravnom príkaze. V prípade, že sa nedovoláte, napíšte SMS správu.

 Dajte toto tel. číslo aj priamo šoférovi. Rovnako je nevyhnutné, aby ste nám pri každej preprave

 poskytli mobilné číslo (alebo GPS súradnice s kódom) priamo na šoféra pre prípad, že by sme

 potrebovali informácie o stave prepravy ak nebudete k zastihnutiu. Kontaktovať šoféra budeme iba

 v naozaj nevyhnutných prípadoch. Pre bežnú komunikáciu budeme naďalej komunikovať

 s kontaktnou osobou tak, ako bolo dohodnuté.

 2.03 V prípade meškania na nakládku alebo vykládku žiadame okamžité info od vás alebo priamo

 od šoféra aj v nočných hodinách (stačí SMS). Pri termínovaných prepravách v noci **volajte!**

**3.) FAKTURAČNÉ ZÁLEŽITOSTI**

 3.01 Zaväzujete sa zaslať obratom aktuálne tlačivo Bankové údaje, ktoré dostanete od nášho disponenta,

 inak nebude možné zrealizovať prepravu. Takisto, ak ste už tlačivo Bankové údaje odoslali, ste

 povinní okamžite nahlásiť každú zmenu údajov do 3 dní. Inak všetky náklady za nezrealizovanú

 alebo vrátenú platbu z dôvodu nesprávnych údajov z vašej strany, znášate vy a súhlasíte

 so započítaním.

 3.02 CMR poistenie je pokryté vašou firmou. Zaväzujete sa ručiť podľa CMR, tiež pri nasadení

 subdodávateľských firiem. Pokiaľ záväzok splníte ďalšieho prepravcu, zodpovedáte, ako keby

 ste prepravu uskutočňovali vy sami.

 3.03 Žiadame o zaslanie kópie koncesnej listiny a vášho aktuálneho CMR poistenia pre tento rok.

 V prípade poistnej udalosti ste povinný nahlásiť túto poistnú udalosť alebo aj podozrenie z poistnej

 udalosti vašej poisťovni najneskôr do 2 pracovných dní a zaslať nám kópiu nahlásenia škodovej

 udalosti vašej poisťovni.

 3.04 Očakávame včasné zaslanie originálov dokumentov o vyložení tovaru ( CMR, dodací list,

 potvrdenky o výmene paliet, potvrdenky za colné poplatky, potvrdenky za nákup pomocného

 materiálu na nakládke ako napr. za ochranné rohy, protišmykové podložky, gurtne...), najneskôr

 do 10 dní od ukončenia prepravy, inak si vyhradzujeme právo posunúť splatnosť vašej faktúry.

 3.05 Ak je to nutné, na požiadanie nášho pracovníka zašlete kópie dokladov o doručení tovaru mailom

 do 24 hodín. Platí to aj v prípade, že použijete subdodávateľskú firmu alebo je váš šofér v zahraničí.

 V prípade neposkytnutia potrebných dokumentov do vopred určenej doby, si vyhradzujeme právo

 účtovať vám administratívny poplatok 10,-€ za každý deň omeškania.

 3.06 Faktúru zasielajte na našu firmu len s potvrdeným CMR listom, resp. dodacie listy. V prípade

 transportov mimo EÚ aj s kópiou potvrdenia o ukončení T 2, 1 resp. s kópiou EX (EÚ) v prípade,

 že sa jednalo o prepravu s exportným zaclením a vyclením. Na faktúre musí byť vaša pečiatka

 a podpis.

 3.07 Akceptujeme iba faktúru od firmy, na ktorú bol odoslaný Prepravný príkaz. Pokiaľ plánujete

 fakturovať z inej firmy, informujte o tom ihneď po obdržaní nášho Prepravného príkazu.

 3.08 Platenie prepravy sa uskutoční: 1xtýždenne (piatok), 45 dní po obdržaní faktúr, CMR a všetkých

 potrebných dokladov. Nesprávne dodané, príp. nedodané kompletné doklady k zrealizovanej

 preprave posúvajú splatnosť vašej faktúry. Ak akýkoľvek požadovaný dokument bude chýbať, naša

 platba bude pozastavená až do vyriešenia. Týmto vzniknuté náklady hradíte vy. V prípade

 poskytnutia nekorektných fakturačných údajov si vyhradzujeme právo účtovať vám vzniknuté

 náklady za vrátenú platbu + administratívny poplatok 10,-€.

**4.) NAKLÁDKA / VYKLÁDKA**

 4.01 Pre čiastočné a kompletné nakládky, ak neboli uzavreté žiadne iné dohody, je prísny zákaz

 prekladania a prikladania. V prípade porušenia tohto bodu, môže byť znížená cena za prepravu.

 4.02 Od šoféra očakávame presný príjem a výdaj množstva materiálu, resp. kusov.

 4.03 V prípade, že vášmu šoférovi nebolo dovolené asistovať pri nakladaní tovaru, žiadame okamžité

 info. Následne musí šofér urobiť zápis do CMR a nechať si ho potvrdiť na nakládke.

 4.04 V prípade zistenia poškodenia alebo chýbajúceho tovaru na nakládke/vykládke nás bezodkladne

 informujte. Následne musí šofér urobiť zápis o poškodení alebo chýbajúcom tovare, pokiaľ sme

 vopred neboli informovaní o tejto skutočnosti telefonicky alebo formou SMS ihneď po naložení/

 vyložení tovaru.

 4.05 V prípade, že nakladáte tovar na vratných typizovaných Europaletách a nebola dohodnutá výmena

 paliet, (nedostali ste to od nás v objednávke), žiadame okamžite info ešte pred naložením tovaru.

 4.06 V prípade prepravy s dohodnutou výmenou paliet alebo obalov ste povinní nám zaslať potvrdenie

 o výmene paliet a obalov ihneď po ukončení prepravy alebo po vrátení paliet a obalov. Taktiež ste

 povinní oznámiť nám telefonicky skutočnosť, že nakládka/vykládka neakceptovala plný počet paliet

 alebo obalov z dôvodu ich poškodenia. Výmena paliet musí byť uskutočnená najneskôr do 14 dní

 od ukončenia prepravy, pokiaľ nebolo dohodnuté inak. Následné reklamácie nebudú akceptované

 a vyhradzujeme si právo účtovať vám sumu za nevrátenie vratných paliet a obalov následovne:

 Europaleta 15,-€, Gitterbox 50,-€ + administratívny poplatok 10,-€ za vystavenie a zaslanie faktúry.

 4.07 V prípade, že váš šofér preberá na nakládke nejaký pomocný materiál ( ochranné rohy, protišmyk.

 podložky, gurtne,...) musíte nás o tom informovať ešte pred naložením tovaru. Následné reklamácie

 nebudú akceptované a bude vám vzčíslená plná suma za obdržanie tohto materiálu + administratívny

 poplatok 10,-€ za vystavenie a zaslanie faktúry.

 4.08 Šofér nesmie podpisovať žiadne dokumenty, ktoré sú v cudzom jazyku a ktorým nerozumie.

 **Okamžite nás informujte.** Ak také dokumenty šofér podpíše, berie za svoje konanie plnú osobnú

 zodpovednosť.

 4.09 Šofér je povinný parkovať iba na vyhradených parkoviskách. V prípade lukratívneho alebo cenného

 tovaru výhradne na strážených parkoviskách.

 4.10 Očakávame profesionálne vystupovanie a správanie vášho šoféra na nákladke a vykládke. Prípadné

 reklamácie zo strany nášho klienta budú považované za hrubé porušenie týchto prepravných

 podmienok s následným stornom prepravy a nebudú vám preplatené náklady za pristavenie vozidla

 na nakládku, resp. bude uložená pokuta až do výšky ceny za transport, pokiaľ sa jedná o správanie

 sa na vykládke.

 4.11 Vami nasadené vozidlo musí disponovať všetkými potrebnými náležitosťami, povoleniami,

 licenciami, poistkami a nachádzať sa v technicky dobrom stave. Zaväzujete sa použiť vozidlo

 s čistým a nepoškodeným nakladacím priestorom bez zápachu, zvlášť v prípade nakládky citlivého

 tovaru (papier, potraviny, hygienické potreby, sanita,.....).

 4.12 Ak nebolo dohodnuté inak, 24 hodín na nakládke a vykládke je bez nároku na stojné, potom

 za každý začatý deň stojné, maximálne do výšky 150,-€ podľa typu vozidla. Preplatenie stojného

 je možné iba ak je záznam v CMR (doklad z nakládky alebo vykládky). Začiatok stojného, aj

 podozrenie na stojné, nám musíte nahlásiť do 3 hodín od príchodu na nakládku/vykládku.

5) PRENOS PRÁV

 5.01 Dopravca sa zaväzuje, že nebude ďalej zverejňovať alebo ponúkať na burzách, portáloch alebo iných

 obchodných platformách, žiadne zmluvné prepravné služby poskytnuté zasielateľom bez

 predchádzajúceho písomného súhlasu zasielateľa. Okrem toho sa dopravca zaväzuje, že nebude

 realizovať zmluvné prepravné služby, ktoré mu boli zverené zasielateľom, s iným dopravcom alebo

 treťou stranou taktiež bez predchádzajúceho písomného súhlasu zasielateľa. Ak dopravca poruší

 toto ustanovenie, zasielateľ má právo na okamžité ukončenie dohody a môže si nárokovať náhradu

 škody spôsobenej takýmto konaním dopravcu.

HODNOTÍME KAŽDÚ PREPRAVU A VÝKON DOPRAVCOV. DODRŽANIE TÝCHTO PODMIENOK

ZABEZPEČÍ VAŠEJ FIRME VYŠŠÍ KREDIT A VYŠŠIU PRAVDEPODOBNOSŤ ZÍSKAŤ ĎALŠIU

OBJEDNÁVKU A PRAVIDELNÉ PREPRAVY OD NAŠEJ FIRMY.

V.................................................. dňa.............................. .......................................................................

 Pečiatka a podpis zodpovednej osoby